भोपाल,सांस्क्रतिक गतिविधियों का गढ़ रहा है,और निस्संदेह भारत भवन के रूप में सांस्कृतिक विरासत को आगे बढ़ाने की कड़ी में प्रसिद्द कवी/लेखक श्री अशोक बाजपेई के योगदान को नज़र अंदाज़ नहीं किया जा सकता !भारत भवन देश में अपनी एक अलग पहचान रखता है,जहाँ रूपंकर कलाओं (जिनका प्रारंभ महान कलाकार जे स्वामीनाथन के कर-कमलों से हुआ),देश के सुविख्यात नाटककार/लेखक कारंथ ,जो NSD के निर्देशक भी रह चुके थे, 1980 में प्रारंभ हुई म.प्र,की प्रथम रेपेट्री के निर्देशक बनाये गए !( उन्होंने कन्नड़ फ़िल्में भी बनाईं !तथा प्रसिद्द लेखक/अभिनेता गिरीश कर्नाड के साथ कुछ फिल्मों में संगीत भी दिया) !कारंथ जी ने इस कला को नई पहचान,नए आयाम दिए और अनेक कलाकारों को पहचान दिलाने में अभूतपूर्व योगदान दिया ! ये सच है,कि हिन्दी नाटक कम लिखे जा रहे हैं लिहाजा नाटककारों को विदेशी या अन्य भाषा से अनुवादित/अनूदित नाटकों से काम चलाना पड़ रहा है ..लोक कथाओं के नाट्य रूपांतरण के बढते चलन तथा कहानियों के नाट्य रूपांतरण से हिंदी नाटकों के अभाव की खाना पूर्ती की जा रही है !सुविख्यात लेखक भीष्म साहनी ने एक साक्षात्कार में कहा था कि ‘’ ’हिंदी का लेखक रंगमंच के निकट नहीं आ पाया !रंग मंच नहीं मिल रहा है’’! ये कहना गलत नहीं होगा कि हिन्दी नाटक का दर्शक अमूमन रूचि रखते हुए भी टिकिट खरीदकर नाटक देखना नहीं चाहता ,(हालाकि स्थिति पहले से बेहतर है बावजूद इसके ),! दुसरी ओर कितनी ही समर्पण की बात कर ली जाये पर नाटकीय रूचि के चलते उसी के बलबूते जीवन यापन कठिन होता है! मूलतः नाटक एक सामूहिक कला है ,इसके लिए रिहर्सल प्लेस से लेकर वेश भूषा ,मंच सज्जा ,ध्वनि-लाइटिंग ,सभाग्रह का किराया तमाम व्यय व्यक्ति/संस्था को वहन करने होते हैं ! सरकारी अनुदान प्राप्त रेपेतरीज़ को छोड़ दिया जाये तो शौकिया नाटककारों को टिकिट या अधिक से अधिक सोविनियर के विज्ञापनों पर ही विशेषतः निर्भर रहना पड़ता है!